text: [{"text_idx": "#000005", "text": "3 rebels killed in gunbattle"}, {"text_idx": "#000006", "text": "Ang bulan sang Enero ang bulan nga may madamu nga kahiwatan nga naga-angut sa kultura naton nga mga Pilipino. Magluwas nga ini ang una nga bulan sang tuig kon sa diin madamu sang mga ginasaulog nga bahin sang kultura sang iban nga mga rasa nga aton naman nga ginbaton bilang aton na kaugalingon nga kultura, sa pagsugod sang tuig nagahatag sang maayo nga panugod."}, {"text_idx": "#000012", "text": "May isa pa ka daku nga ginasaulog ang mga Pilipino tagsa ka bulan sang Enero nga dala gihapon sang mga pangayaw. Ang pagsaulog sang kapistahan sang Santo Nin\u0303o sa ikaduha ukon ikatlo nga semana sang una nga bulan ang dala sang mga Katsila sa aton."}, {"text_idx": "#000013", "text": "Ang kaangtanan sang Santo Nin\u0303o sa aton nga mga Pilipino nasandig sa aton relihiyon nga Katoliko kag sa nangin kaangtanan sang mga katigulangan nga mga taga-Cebu sa mga pangayaw nga Katsila sa idalum sang ekspidisyon ni Ferdinand Magellan."}, {"text_idx": "#000014", "text": "Sang liwat nga natukiban sang mga tawo ni Miguel Lopez de Legaspi ang Santo Nin\u0303o nga ginasimba sang mga katigulangan sa Cebu upod ang mga anito nga ginasimba sang mga Babaylan sa isa ka payag, didto kag nagsugod ang malawig nga kaangtanan sang imahen sang Santo Nin\u0303o sa mga taga-Bisayas. Lakip man sa sini ang pagsugod sang pagsaulog sang sinulog nga naghalin sa saot sang isa ka Cebuano nga Babaylan sadto."}, {"text_idx": "#000017", "text": "Sa pagligad sang mga tinuig, naligwat kag nagbag-o ang kabangdanan kag katuyuan sang pagsaulog sang kapistahan sang Santo Nin\u0303o. Nagsamu na sa kahiwatan ang lokal nga kultura kag tumandok nga pagpati nga naghatag sang liwan nga pagsaulog sang mga Pilipino nga indi makita sa iban nga mga kultura nga ginsakup man sang mga dumuluong nga Katsila."}, {"text_idx": "#000018", "text": "Sa karon, masiling naton nga pinasahi sa aton ang mga kahiwatan pareho sang Sinulog, Dinagyang, kag Ati-atihan, nga tanan, nag-ugat sa imahen sang Santo Nin\u0303o. Ini ang aton ginatawag nga Filipinizing sang aton ginhulam nga kultura sa dumuluong. \u2013 NWI"}, {"text_idx": "#000022", "text": "Quarry sites inspection starts this week"}, {"text_idx": "#000023", "text": "P1-M in shabu seized from dance instructor"}, {"text_idx": "#000026", "text": "Negros Weekly news magazine was founded on November 11, 2000 by a group of civic leaders and local journalists headed by Journalism Professor Allen V. Del Carmen. The publication offers news, features, and opinion articles for Negros Occidental readers. It also accepts printing jobs, graphic designs, legal notices and ad placements.*"}]